
Szentendre Város Önkormányzat Képviselő-testületének

2005. szeptember 13-i üléséről készült jegyzőkönyvéből

30.
Előterjesztés a hivatásos önkormányzati tűzoltóparancsnokságok szerállományának, technikai eszközeinek amortizációs cseréjére, korszerűsítésére kiírt pályázaton történő részvételről
Előadó: Miakich Gábor polgármester
Szentendre Város Önkormányzat Képviselő-testületének

335/2005. (IX.13.) Kt. sz. határozata:
Szentendre Város Önkormányzat Képviselő-testülete 

1. úgy dönt, hogy a BM Országos Katasztrófavédelmi Főigazgatóság által kiírt a hivatásos önkormányzati tűzoltó-parancsnokságok szerállományának, technikai eszközeinek amortizációs cseréjére, korszerűsítésére kiírt pályázaton indul, a határozat mellékletét képező pályázati tartalommal,

2. a pályázati önrész (1.350 EFt) fedezetéül az 5/2005. (II.25.) Önk. sz. rendelet 1. sz. mellékletében szereplő 65.000 EFt hitelkeretet jelöli meg.

3. Nyilatkozik arról, hogy a pályázat alapján elnyert és átvett eszközt az általa fenntartott tűzoltóság kezelésében tartja.

4. A pályázott eszközök 5 éves koráig, azok bármely okból történő elidegenítése esetén a BM OKF elővásárlási jogát biztosítja a további tűzoltósági használat érdekében. A visszavásárlási ár maximuma a befizetett önrész – a pályázat alapján elnyert eszközre olyan mértékű biztosítást köt, mellyel annak esetleges pótlását biztosítani tudja.

5. Szentendre Város Önkormányzat Képviselő-testülete, a fejlesztés érdekében átvett eszköz üzemeltetéséhez szükséges összes személyi és tárgyi jellegű kiadásokat  a Szentendrei Tűzoltó-parancsnokság mindenkor hatályos éves költségvetésében biztosítja. 

Felelős:    Polgármester

Határidő: a pályázat beadási határideje: 2005. szeptember. 30.

K. m. f.


Miakich Gábor s. k.
dr. Molnár Ildikó s. k.


polgármester
jegyző

Kapja:
1. Önkormányzati és Szervezési Iroda – irattár, intézkedésre
2. Közgazdasági Iroda – intézkedésre 

3. A Képviselő-testület tagjai

Közzétéve a GroupWise-on és a Weboldalon.
A kiadmány hiteléül:
Szentendre, 2005. szeptember 14. 

Kiss Beatrix 

